OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 2 Pv 440/15/4402	Levice 25.07.2016 
EEČ: 2-31-57-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Levice 
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
hoci mu z ustanovenia § 62 a nasl. Zákona o rodine vyplýva povinnosť vyživovať mal. XXXXX, nar. 30.4.2008, pričom rozsudkom Okresného súdu Levice č. 13C 86/2011 z 23.9.2011 právoplatným 17.10.2011 bol zaviazaný prispievať na jej výživu sumou 50 eur mesačne vždy do 25-teho dňa toho-ktorého mesiaca do rúk matky XXXXX , napriek tomu výživné riadne a včas neplnil, čím mu za obdobie od mesiaca apríl 2015 do súčasnosti vznikol dlh na výživnom vo výške 250 eur,   
lebo zanikla trestnosť činu.  
 
Odôvodnenie:
Poverený príslušník  uznesením ČVS: ORP-618/SA-LV-2015 dňa 23. 07. 2015 podľa § 199 odsek 1 Trestného poriadku  začal trestné stíhanie vo veci prečinu zanedbania povinnej výživy podľa 
§ 207 odsek 1 Trestného zákona a pod tou istou spisovou značkou dňa 28.8.2015 podľa  § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na  skutkovom základe uvedenom vo výrokovej časti tohto uznesenia. 

         Produkovanými dôkazmi bolo preukázané, že obvinený XXXXX od 01. 04. 2015  neplnil pravidelne svoju zákonnú povinnosť vyživovať svoju dcéru XXXXX narodenú  30. 04. 2008, hoci mu táto povinnosť vyplýva z rozsudku Okresného súdu v Okresného súdu Levice č. 13C 86/2011 z 23.9.2011 právoplatným 17.10.2011, ktorým  bol zaviazaný prispievať na jej výživu sumou 50 eur mesačne vždy do 25-teho dňa toho-ktorého mesiaca do rúk matky XXXXX. 
Na výživnom vznikol obvinenému v uvedenom období dlh vo výške 250,– Eur.  
	       
Trestného činu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
         
V priebehu vyšetrovania bolo preukázané, že obvinený XXXXX v predmetnom období  túto svoju povinnosť z nedbanlivosti neplnil, čím mu vznikol dlh na výživnom vo vyššie uvedenej sume.         
         
Podľa § 86 písmeno a/  Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Keďže obvinený XXXXX dňa 6.7.2016 zaplatil  zaplatil bankovým prevodom pod č. 9802798064 na účet XXXXX  sumu 277,63– Eur, čím v priebehu prípravného konania bola splnená zákonná povinnosť obvineného, t. j.  dlžné výživné bolo v plnej výške uhradené a čin obvineného nemal trvalo nepriaznivé následky, s poukazom na ustanovenie § 86 písmeno a/ Trestného zákona zanikla trestnosť jeho konania. 

Došlo tak k splneniu podmienok zániku trestnosti činu, ktorý je dôvodom na zastavenie trestného stíhania v zmysle § 215 odsek 1 písmeno h/ Trestného poriadku, preto bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Ingrid Šmrholová 
prokurátorka